इस अवसर पर सम्मेलन में सभी ने एक दूसरे का परिचय प्राप्त किया और महर्षि गौतम ब्राह्मण महासभा के अध्यक्ष विजय बल्लभ गौतम, महामंत्री राजेश गौतम, कोषाध्यक्ष सी0पी0 गौतम ने यहां सुदूर जनपदों से पधारे गौतम समाज के गणमान्य जनों का माल्यापर्ण करके व अंग वस्त्र. प्रदान करके सम्मानित किया वहीं मंचासीन सांसद सतीश गौतम और पंडित विनोद गौतम को भी यहां स्मृति चिन्ह देकर और शाॅल उढाकर सम्मानित किया। इधर अपने ओजस्वी उद्वोधन में सांसद सतीश गौतम ने कहा कि आज विप्र समाज के सभी संगठन अथवा परिवारों को एकजुट होने की आवश्यकता है तभी हमारी राजनैतिक भागीदारी बरकरार रह पाएगी। यहां परिवार मिलन और परिचय सम्मेलन को सम्बोधित करते हुए अखिल भारतीय ब्राह्मण महासभा के राष्ट्रीय उपाध्यक्ष पं0 विनोद गौतम ने कहा कि आज हमारे समाज को महर्षि गौतम के महान चरित्र से प्रेरणा लेनी चाहिए, पं0 विनोद गौतम के अनुसार महर्षि गौतम के विषय में कई सारी धार्मिक और दार्शनिक मान्यताएं जुड़ी हैं साथ ही उन्हें न्यायदर्शन का प्रवर्तक माना जाता है, जबकि ज्ञान का महत्व समझाने वाले भी महर्षि गौतम कहे जाते हें।